פירוש נוסף ערך זה עוסק בכדורגלן במדי זניט. אם התכוונתם לכדורגלן בשם זה במדי פורטו, ראו ונדל (כדורגלן).

**מרקוס וֶנדֶל ואלה דה סילבה** (בפורטוגזית: **Marcus Wendel Valle da Silva**; נולד ב-28 בספטמבר 1997), הידוע בכינויו **ונדל**, הוא כדורגלן מקצועני ברזילאי, המשחק כקשר.

קריירת מועדונים
---------------

### פלומיננסה

ונדל החל את הקריירה המקצועית שלו בקבוצת הנוער של טיגריס דו ברזיל. ב-2017 הופצה שמועה שבכוונתו לעבור לפלמנגו, אך בסופו של דבר נסע לפלומיננסה שם הצטיין בשנות ולבסוף צורף להרכב הקבוצה הבוגרת, בפברואר 2017. מכאן ואילך הוא הפך לשחקן קבוע במרכז השדה של פלומיננסה ועד מהרה נחשב לאחת ההבטחות הגדולות של הכדורגל הברזילאי, בגלל היותו שחקן עם טכניקה טובה, בעיטות חזקות, מהירות וכוח.

### ספורטינג ליסבון

בסוף 2017 עלה שמו כחיזוק אפשרי לפריז סן-ז'רמן, אך הבעיות שלהם בכללי הפייר פליי הפיננסי מנעו את התקדמות העסקה. בסופו של דבר הוא חתם על חוזה עם ספורטינג ליסבון בינואר 2018 תמורת 7.5 מיליון יורו, בתוקף עד 2023, עם סעיף סיום שנקבע על 60 מיליון יורו, כאשר פלומיננסה תקבל 10% מהכסף.

בתחילה התקשה ונדל להסתגל לקצב וטקטיקות הכדורגל האירופי שהובילו לאחוזי משחק נמוכים במהלך הקמפיין המוקדם. עם זאת, לאחר מינויו של מרסל קייזר למאמן, ונדל הפך לחבר חשוב בסגל. בתחילת דצמבר סבל ונדל מנקע בברך שמאל שהשבית אותו למשך חודשיים. הוא נסע לאיטליה ללא אישור מהמועדון שלו ב-16 באפריל 2019 כדי לראות את המשחק בין יובנטוס לאייאקס על המשחק השני ברבע גמר ליגת האלופות וספורטינג הענישה אותו.

במדי ספורטינג הוא הבקיע 4 שערים ב-54 מפגשים בכל המסגרות.

### זניט

ונדל במדי זניט במשחק ליגת האלופות מול מאלמו. 30 בספטמבר 2021.
באוקטובר 2020 חתם בזניט סנקט פטרבורג הרוסית תמורת 20 מיליון יורו לחוזה של חמש שנים. את הופעת הבכורה ערך מול סוצ'י במחזור 11, ב־17 באוקטובר 2020. את שער הבכורה במדי הקבוצה הפטרבורגית הבקיע בדרבי ערי הבירה, במשחק שבו הבקיע 2 שערים וקבוצתו ניצחה 3:2, במחזור 23, ב-17 במרץ 2021 והוכתר גם למצטיין המשחק. ב-29 בספטמבר 2021 הבקיע את שער הבכורה בליגת האלופות בניצחון קבוצתו 4:0 על מאלמו בגזפרום ארנה.

סגנון משחק
----------

ונדל נחשב לשחקן הגנתי שמסוגל בעת הצורך לעבור להתקפה במהירות. בזניט, נעשה שימוש תכוף כשחקן שמסייע לחבריו לקבוצה לעבור במהירות מהגנה להתקפה.

סטטיסטיקה
---------

| מועדון | עונה | ליגה | גביע | גביע הליגה | טורניר יבשתי | אחרים | סך הכל |
| --- | --- | --- | --- | --- | --- | --- | --- |
| ליגה | הופעות | שערים | הופעות | שערים | הופעות | שערים | הופעות | שערים | הופעות | שערים | הופעות | שערים |
| ברזילברזיל פלומיננסה | 2017 | סריה א' | 33 | 5 | 5 | 0 | - | 8 | 1 | 9 | 1 | 55 | 7 |
| פורטוגלפורטוגל ספורטינג | 2017/18 | פריימירה ליגה | 4 | 0 | - | - | - | - | 4 | 0 |
| 2018/19 | 21 | 1 | 5 | 1 | 4 | 1 | 3 | 0 | - | 33 | 3 |
| 2019/20 | 14 | 2 | 0 | 0 | 4 | 0 | 4 | 0 | 1 | 0 | 23 | 2 |
| סך הכל | 35 | 3 | 5 | 1 | 8 | 1 | 7 | 0 | 1 | 0 | 56 | 5 |
| רוסיהרוסיה זניט | 2020/2021 | הפרמייר-ליג הרוסי | 10 | 2 | 0 | 0 | - | 0 | 0 | 0 | 0 | 10 | 2 |
|

תארים
-----

ברזילברזיל **פלומיננסה**

* גביע גונבארה: 2017

פורטוגלפורטוגל **ספורטינג**

* גביע הליגה הפורטוגלית: 2018/19
* הגביע הפורטוגלי: 2018/19

רוסיהרוסיה **זניט**

* אליפות רוסיה: 2020/2021, 2021/2022
* הסופר קאפ הרוסי בכדורגל: 2021, 2022

קישורים חיצוניים
----------------

ויקישיתוף מדיה וקבצים בנושא **מרקוס ונדל דה סילבה** בוויקישיתוף
* 

* מרקוס ונדל דה סילבה, ברשת החברתית טוויטר

* מרקוס ונדל דה סילבה, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

* פרופיל, באתר ESPN

הערות שוליים
------------

1. ↑  СМИ: "Зенит" и "Спортинг" договорились о трансфере футболиста Вендела
2. ↑  Wendel's statistics